
  Okolo starého zabudnutého domu desivo zavýjala búrka. Okenné tabule sa otriasali, prehnité trámy vŕzgali. Vysoké košaté stromy, ktoré obklopovali dom stajnou knižnicou, stonali vo víchre. Konáre prudko narážali do machom obrastených múrov.


  Vo veľkej čitárni sa medzi niekoľko metrov vysokými policami mihotali okrúhle svetielka.


  Čo by sa stalo, keby vietor kmásal stromy tak dlho, že by ich vytrhol aodhalil by svetu vilu skrytú hlboko vzarastenej záhrade?


  „Čo ak sa rozbijú okná?“ zastonal knižiak Gurmán. Jasným zrakom stále dookola osvetľoval okná, za ktorými vetvy tancovali ako besniace prízraky.


  „Alebo sa preborí strecha adážď zničí všetky knihy?“ vykríkla zdesene knižiačka Alica.


  „Ak dážď do polievky zavíta, je strecha isto zle pribitá,“ poznamenal knižiak Rým hlbokým hlasom, ktorý pripomínal trombón.


  Alica aGurmán naňho zdesene upreli oči ako reflektory. Nemohol si však pomôcť, vždy hovoril vrýmoch.


  Alica rýchlo utiekla na jednu zpolíc askryla sa za kôpku atlasov viazaných vkoži, takže jej bolo vidieť len žiariace oči.


  Gurmán okamžite zakryl hrniec pokrievkou. „Dážď si vpísmenkovej polievke veru neželám,“ zamrmlal.


  Knižiak Attila sa sklonil kAlici. Mal na sebe vestu previazanú opaskom amusel sa skloniť poriadne hlboko, lebo bol najvyšší zo všetkých knižiakov, určite meral takmer meter.


  „Čo to tam robíš?“ spýtal sa zvedavo. Končeky fúzov sa mu pri tom veselo kývali hore-dole.


  „Skrývam sa?“ zašepkala Alica vystrašene.


  „Pred strechou?“


  „Áno! Nie... ach, prečo sa stále pýtaš hlúposti!“


  „Nepýtam sa stále hlúposti! Považuješ ma azda za Attilu, kráľa hlupákov?“ Jednu ruku rozhorčene položil na násadu sekery, ktorú mal zastrčenú za opaskom.


  Alica nemala chuť viesť sním tento nezmyselný rozhovor. Attila bol odjakživa veľmi precitlivený, keď išlo ojeho vzdelanie. Kde by ho však nabral? Doma bol predsa na stránkach kníh, vktorých sa odohrávali boje avojenské ťaženia! Alica by mu bola kedykoľvek inokedy veľmi rada pomohla, aby sa cítil lepšie, no teraz na to nebol vhodný čas. Čochvíľa sa im totiž mohol dom zrútiť na hlavu!


  Vtom do miestnosti vošla knižiačka Romantika vrozviatych šatách anadšene knim priskackala.


  „Ale, ale! Nehádajte sa, hik! Pardon. Mali by sme sa objať, moji milí,“ zahlaholila. „Včase najväčšej núdze musíme, hik, spojiť srdcia!“


  „Ústup!“ zavelil Attila aodstrčil ju. To však Romantiku neodradilo. Zdvihla knemu ruky azaklipkala viečkami. Vzhľadom na jej obrovské okrúhle oči to vyzeralo, ako keď sova sprižmúrenými očami zaostrí na veveričku.


  Čo na to Attila? Pravdaže, bol najväčší anajsilnejší zo všetkých knižiakov, no napriek tomu sa trošku bál Romantiky ajej útokov lásky. Preto sa poľahky vyhupol na najbližšie police azmizol vtme. Romantika sa srozviatymi šatami vydriapala za ním.


  „Daj jej pusu na rozlúčku, aby nedostala horúčku,“ ochotne poradil Attilovi Rým. Potom hlavou napred vbehol pod najbližší stôl azakryl si oči.


  „Hráme sa na schovávačku?“ opýtal sa snádejou knižiak Hroslav.


  Do múrov narazil silný vetrisko. Vysoko nad nimi sa ozvalo prásk azo stropu spadol kus omietky.


  „Už je to tu,“ pípla vystrašená Alica zo svojho úkrytu. „Strecha sa rúca!“


  „Moja lahodná polievka,“ zaúpel Gurmán.


  „Keď vietor odnesie strechu, nebude nám do smiechu,“ povedal Rým.


  „Psst! Všetci knižiaci, dávajte pozor!“


  Knižiaci okamžite zmĺkli. Všetky okrúhle oči ako reflektory sa upreli na Kráľovnú, ktorá odmerane kráčala do stredu čitárne. Kráľovské rúcho jej bolo trochu priveľké, rukávy mala tisíc ráz zaplátané ana hlave jej trónila obrovská napudrovaná parochňa. Tvár mala hrdú, starú amúdru, jej oči za dlhý život najvyššej strážkyne kníh videli naozaj veľa. Vrcholky uší mala majestátne aelegantne zašpicatené.


  Krok za ňou kráčal knižiak Adlátus, jej verný poradca. Alebo jej externá pamäť, ako by sa sám nazval. Vblízkosti Kráľovnej si však čosi také nedovolil. Kráľovná knižiakov mala prekvapujúco ostré lakte aneváhala ich použiť.


  Len čo sa zastavila uprostred svetiel reflektorov desiatok očí mĺkvych knižiakov, aj vietor na chvíľu zatajil dych. Lebo keď Kráľovná zasyčala svoje povestné psst!, nikto sa neodvážil vydať ani mäkkéf.


  Zavládlo úplné ticho.


  „Nijakému knižiakovi sa nič nestane,“ vyhlásila pevným hlasom. „Dom nás anaše knihy ochráni. Dom, záhrada aj jej stromy avšetky tvory, ktoré ju obývajú, sa postarajú, aby sme boli vbezpečí. Ochránia nás azaistia, aby sme pre okolitý svet ostali neviditeľní. Ako vždy.“


  „Nuž,“ zamrmlal vedľa nej Adlátus, „vždy je relatívny pojem.“


  „Psst!“ Kráľovná svojho radcu silno štuchla lakťom do rebier.


  Tvárila sa čo najsebavedomejšie. To bolo dôležité. Knižiaci sa na ňu spoliehali. Najmä tí mladí, ktorí netušili, čo by pre nich mohlo znamenať, keby niekto objavil dom atajnú knižnicu.


  Preto nahlas povedala: „Len si spomeňte na búrku pred dvanástimi rokmi!“


  Nastalo ticho. Knižiaci sa tvárili zmätene. Zrazu Adlátus opatrne poznamenal: „Naše veličenstvo myslí búrku takmer pred dvanástimi rokmi.“


  „Naozaj?“ spýtala sa Kráľovná.


  „Určite. Takmer pred dvanástimi rokmi. Presne pred jedenástimi rokmi, dvesto päťdesiatimi deviatimi dňami atridsiatimi piatimi minútami.“


  „Veľmi dobre.“ Kráľovná si odkašľala, varovne pozrela na Adláta apokračovala tichším hlasom: „Spomeňte si na búrku pred takmer dvanástimi rokmi!“


  Všetci usilovne premýšľali.


  „Čo sňou?“ spýtal sa nakoniec Attila, lebo ztoľkého premýšľania ho už trochu rozbolela hlava.


  „Nuž,“ Kráľovnej sa zaleskol pohľad, „tá predsa prešla.“


  „Pf,“ odfrkol Attila. „To však vôbec nie je užitočné. Aspoň podľa mňa.“


  Kráľovná si založila ruky vbok. „Ty fúzatá stepná ropucha mi chceš odporovať?“


  „Len hovorím, čo si myslím.“


  „Len hovoríš? Hneď ti poviem, čo si myslím ja...“


  Vietor využil prestávku, aby sa zhlboka nadýchol, ateraz sa znova silno rozfúkal. Do domu sa oprel ešte silnejší poryv aspôsobil, že hlboko pod pivničnými klenbami sa shromovým rachotom zabuchli dvere.


  Vokamihu bolo po pokoji, knižiaci pobehovali hore-dole asnažili sa schovať na police, za police adokonca aj pod police.

  „Sedíš na atlasoch, Rým.“


  „Sedím na atlasoch aje mi dobre, choď sa radšej posťažovať kobre!“


  „Ach nie, nie do polievky!“


  „Mali by sme... hik!“


  Kráľovná sa jedným skokom ukryla za opotrebovaný ušiak. Adlátus sa knej rýchlo priplazil. Kráľovná si odfrkla.


  „Adlátus, niekedy sa pýtam sama seba, ako to vydržíme ďalších niekoľko storočí.“


  „Iste, vaše veličenstvo, ale čo môžeme spraviť? Orákulum sa snami už nerozpráva. Kníhmajster sa stratil takmer pred deviatimi rokmi. Nevieme, čo sa odvtedy udialo za týmito múrmi vľudskom svete. Musíme teda sami urobiť, čo treba. Keď zposledných tunajších kníh zmiznú slová, nie je isté, či to náš druh prežije...“ Odmlčal sa. Sám sa zľakol vážnosti situácie.


  „Ach, tá bieliaca choroba...“ zamrmlala Kráľovná vagónii. Chorobou myslela červa, ktorý sa zahryzol do kníh apomaly, ale isto znich vymazával slová afantazijné svety. Písmená sa stratili aani knižiačka Typografia, stará liečiteľka, nenašla protilátku. Bola iba otázka času, kedy sa tento mor rozšíri aj na knižiakov, apotom... Kráľovná sa zachvela. Nedokázala si ani len predstaviť svet bez kníh aknižiakov. Medzi ľuďmi, žiaľ, nebol nikto, kto by im mohol pomôcť. Navyše, ľudia boli nebezpečné bytosti, nedalo sa im veriť!


  Kráľovná si pomyslela, že knižiaci, knihy atento zabudnutý dom sú ako osamelá loď, opustená vo večnej hmle na nekonečnom mori. Nesmú sa však dať potopiť. Musia zachrániť, čo sa dá.


  Ako veľmi ju hnevalo nespoľahlivé orákulum! Hoci stáli zoči-voči toľkým nebezpečenstvám, stále mlčalo. Akde sa vtom zmätku skrýval Tezaurus? Veď jazykovo najzdatnejší zknižiakov sa celé desaťročia usiloval, aby bláznivé orákulum vydalo viac než iba nezrozumiteľný bľabot. Naozaj by sa im teraz hodila pomoc vzdorovitých kociek!


  Kráľovná si všimla Tezaurov tieň na galérii nad čitárňou. Ako vždy sa hrbil skapucňou na hlave aniečo si mrmlal. Akoby vonku nezúril uragán, ktorý mohol kedykoľvek zdvihnúť strechu aodhodiť ju ako lietajúci tanier.


  „Čo keby sme sa šli pozrieť?“ ozval sa jasný hlások.


  Žiarivé oči všetkých prítomných knižiakov sa upreli na Rebelku, ktorá váhavo vykročila doprostred veľkej miestnosti. Bola najmladšia zknižiakov, doma sa cítila na stránkach príbehov oodvahe adobrodružstve. Na sebe mala červený kabátec stiahnutý opaskom, za ktorým bola zastoknutá dýka, vlasy si zopla koženou šnúrkou aobula si vysoké čižmy.


  „Na čo sa chceš ísť pozrieť?“ spýtala sa Kráľovná, keď sa vynorila spoza kresla aoprela sa oAdlátovo plece.


  Prísne sa pozrela na mladú knižiačku. Nebolo to jednoduché, lebo Rebelka bola nielen mladučká, sotva dvestoročná, ale aj oniečo vyššia ako Kráľovná.


  „No na búrku...“ ozvala sa Rebelka.


  „Chceš sa pozrieť na búrku?“ pískol Gurmán.


  „Búrku chceš vidieť? Azda chceš umrieť?“ zvolal Rým.


  „Ja by som si radšej zahral meno, mesto...“ poznamenal Hroslav.


  „Aha. Akde sa na ňu chceš pozrieť? Azda nie... vonku?“ spýtala sa Kráľovná.


  „Nuž, áno. Alebo by sme mohli vykuknúť aspoň cez škáru vo dverách,“ nadhodila ostýchavo Rebelka. Potom odvážnejšie dodala: „Rada by som sa pozrela von. Iba jediný raz. Vaše veličenstvo, mohla by som...“


  „Psst! Psst!!!“


  Pozrieť sa von? Von! Nie, to vnijakom prípade! Nikto sa nepozeral von. Zvonka ešte nikdy nič dobré neprišlo!


  Všade sa ozýval vzrušený šepot knižiakov: „Von.“, „No prosím!“, „Bol si už niekedy vonku?“, „Možno som hlúpy, ale nie som mechom udretý!“, „Čo to je?“, „Nič dobré.“, „Áno, to je pravda.“, „Netreba jej odvahu, ale radšej rozvahu.“, „Hik!“.


  Kráľovná vystrela chrbát. So všetkou mocou aautoritou vyhlásila: „Nijaký zknižiakov ešte nikdy nebol vonku. Ato sa rozhodne nezmení. Rebelka, zakazujem ti otom hovoriť. Áno, dokonca ti zakazujem na to aj myslieť!“


  Rebelka sklopila špicaté ušká anešťastne sa vzdialila. Kráľovná knižiakov len veľmi zriedka niekoho znich tak prísne pokarhala.


  Kstrážcom najvzácnejšieho pokladu sveta sa vždy správala vľúdne – teda prísne, ale vľúdne. Všetci niesli na pleciach bremeno. Apovinnosťou Kráľovnej bolo ukázať im cestu azabezpečiť, aby si svedomito plnili svoju úlohu: chránili knihy. Tak ako sa očakávalo od dobrých duchov, ktorí sa už tisíce rokov starali onajväčší poklad ľudstva.

  Len keby sa vposlednom čase necítila tak zvláštne. Kráľovná totiž začínala zabúdať. Dátumy. Udalosti. Akoby sa vkútiku jej bytosti zosúvala pôda apresýpala sa ako piesok. Podobne ako stránky kníh ničila bieliaca choroba... nie, na to teraz nemohla myslieť.


  Múdry Tezaurus zgalérie vkúte pozoroval, ako Kráľovná napomína mladú knižiačku aako neposlušná Rebelka skľúčene zalieza na policu.


  „Och, och, táto nerozumná mládež,“ povzdychol si. Oči, ktoré mu spolovice zakrývala kapucňa kutne, sa len mierne zaleskli, lebo sa nemusel dívať do diaľky. Tezaurus sa opäť sklonil kdoske potiahnutej zelenou plsťou, ktorá bola položená pred ním na veľkom stole. Vniekoľkých kôpkach tam ležali stovky vyrezávaných kociek zo vzácneho orakleínu, ktoré boli na všetkých šiestich stenách pomaľované písmenami zrôznych jazykov. Kedysi, keď ich hádzal prastarým, nemenným spôsobom, ztýchto písmen vznikali celé slová. Dôležité vety, ktoré odhaľovali knižiakom budúce prekážky aosud. Tieto vety však už dávno zatíchli. Orákulum stratilo hlas.


  Tezaurus ho hľadal, otáčal kocku za kockou, lebo poznal všetky jazyky sveta. Anielen to, poznal aj všetky synonymá aantonymá avšetky zabudnuté abecedy či vymreté nárečia. Nijaká zkociek však nedávala zmysel. Prestalo im orákulum preukazovať priazeň? To by bolo nemysliteľné...


  Okná sa zatriasli. Trpezlivého Tezaura búrka nijako zvlášť netrápila. Búrky prichádzali aodchádzali. No víchrica, ktorá by prišla, keby sa mu nepodarilo obnoviť hlas orákula, by ich všetkých zahubila. Preto sa Tezaurus zaoberal výhradne odhaľovaním tajomstva posvätných písmen. Deň za dňom, rok za rokom.


  „Možno by som mal znova skúsiť starú španielčinu zo šestnásteho storočia,“ zašomral aopatrne položil jednu kocku vedľa druhej.


  Hlasné hromobitie prinútilo Tezaura vyskočiť od strachu. Kolenami narazil do stola aprevrhol ho. Kocky spadli na podlahu arozkotúľali sa na všetky strany. Vyslovil prastarú aramejskú nadávku aso zastonaním stôl napravil. Potom sa otočil aso žiariacimi očami sa zadíval na podlahu, aby neprehliadol ani jednu zakotúľanú kocku. Spovzdychom sa zohol, aby ich opatrne pozbieral.


  Počkať. Čo to bolo?!


  „Aha!“ zvolal atrasúcim sa prstom ukázal na kocky. „To je... veštba!“


  Nikto ho však nepočul. Búrka zavýjala, dom vŕzgal, knižiaci horekovali arýmovali.


  Tezaurus srozochvenou spodnou perou prečítal riadky, ktoré na podlahe vytvorili rozsypané kocky.


  Potom si ich prečítal ešte raz. Snažilo sa ho azda orákulum vystrašiť? Kráľovná! Musí zavolať Kráľovnú.


  „Vaše veličenstvo! Poďte sem! Orákulum... má správu! Alebo niečo také.“


  Kráľovná si nadvihla sukňu aodhodlane vykročila ktočitému schodisku, ktoré viedlo na galériu.


  Rebelka, ktorú si vtej chvíli nik nevšímal, potichu ako myška vykročila zo siene azamierila ku vchodovým dverám.


  


  


  


  Finn sedel pri okne vo svojej izbe ahľadel do rozbesnenej noci. Zo spánku ho prebudil hromový rachot, hlboký ahlasný ako ťažký železný zvon. Srdce mu uháňalo rýchlosťou vlaku. Čelo si pritlačil ku sklu asúžasom pozoroval chaos abesnenie. Zdalo sa mu, že svet sa vychyľuje zkoľají. Nocou sa preháňala búrka ablesky sekali čierňavu na franforce. Finn na tablete otvoril aplikáciu Pozor, počasie!, no zariadenie nereagovalo. Nemal signál? To sa ešte nestalo.


  Nepočul, ako sa otvorili dvere, ale slabý prievan mu prezradil, že knemu do izby vkĺzla jeho sestra. Nola sa vedela pohybovať ladne apotichu ako mačka.


  „Šialenstvo,“ zašepkala jeho sestra dvojča. Vpyžame si kľakla na parapet vedľa Finna arovnako sa zahľadela zokna. Rukami si podoprela tvár anaklonila sa čo najbližšie ku sklu, aby jej neuniklo nič ztoho, čo sa dialo vonku.


  Kríky vstarostlivo udržiavanej predzáhradke pod nimi sa ohýbali pod náporom sily prírody. Vo vzduchu vírilo lístie akonáre. Vrcholce orezaných stromov sa metali sem atam. Takú čiernu oblohu dvojčatá ešte nevideli. Akoby temnota nasávala všetko svetlo ajej tmavé jadro sa stále zväčšovalo. Túto hlbokú čierňavu pretínali len prskajúce, ligotavé blesky asvoju nespokojnosť dávali najavo tupým, hromovým dunením.


  Kedy príde dážď? Alebo povodeň?


  Do okna narazil vietor asklo sa zachvelo. Aj keby vykríkli, kvílenie vetra, hromobitie arachot by ich hlasy prehlušili arodičia by ich ani nepočuli. Temná, rozzúrená čierňava na oblohe vnich vzbudzovala strach. Alebo... opatrnosť.


  „Nikdy som nevidel taký uragán,“ zašepkal Finn.


  „Prečo šepkáme?“ opýtala sa Nola rovnako potichu.


  „Aby nás uragán neobjavil?“


  „Bojíš sa?“ podpichla Nola brata.


  Finn sa pozrel do pobavených, iskrivých očí svojho dvojčaťa, ktoré sa tak veľmi podobali na tie jeho, že mal pocit, akoby hľadel do zrkadla.


  „Pche, veď slovo strach neviem ani vyhláskovať,“ zažartoval. „Len mi napadlo, že...“ Vtom zaváhal. Opäť sa zahľadel na tmavú, duniacu víchricu vonku. „... také vetrisko by ani nemalo jestvovať. Aspoň nie také hlasné a... zvláštne.“ Noc preťal ďalší žiarivý blesk. Krátko nato sa veľmi blízko od nich ozvala prudká, trieštivá rana.


  Pozreli sa na seba.


  Potom Nola zdvihla obočie. „Zaujímalo by ma, či mu to nemožno zakázať. Máme predsa pravidlá,“ zamrmlala spobavením vhlase.


  „Čo je to za správanie?“ ozval sa Finn smrteľne vážne. „Hrozné.“


  „Úplne neprípustné.“ Súsmevom naraz zdvihli pravé ruky apreplietli si malíčky. Bolo to tajné gesto, ktorým si dvojčatá pripomínali svoju dohodu. Alebo skôr súťaž vtom, kto dokáže častejšie porušiť pravidlá. Prepletením malíčkov túto dohodu stále obnovovali. Okrem nich toto znamenie poznali len ich kamaráti Mira aThommy. Dvojčatá boli zvedavé, či aj oni teraz svytreštenými očami hľadia vonku na besniacu búrku. Možno Mira, lebo sa isto bála, či vtáčiky nepovypadávali zhniezd. AThommy? Ten si pravdepodobne pripravil pukance smaslom asledoval uragán ako dokumentárny film.


  „Mimochodom, vypadol prúd,“ zamrmlala Nola.


  „Iba nám?“


  „Netuším. Poďme sa pozrieť.“ Na tvári sa jej objavil dobrodružný úsmev.


  „To by však bolo veľmi zlé správanie.“


  „No ačo.“


  „Vtom prípade budeme musieť byť zvlášť potichu.“


  „Ako duchovia.“


  „Duchovia neexistujú.“


  „Potom teda tak potichu, akoby sme neexistovali.“ Znova si preplietli malíčky.


  Nola rýchlo odišla do svojej izby, aby si na pyžamo natiahla mikinu skapucňou.


  Onecelú minútu sa dvojčatá stretli na chodbe. Finn si priložil prst na pery. Nola prikývla. Vtme hmatkali okolo seba, aby bezpečne zišli po schodisku. Nezabudli preskočiť posledný schod, lebo veľmi hlasno vŕzgal.


  Nola odtiahla Finna kzadnému vchodu. Pomyslel si, že je to dobrý nápad, lebo vietor vyčíňal na opačnej strane, atak by sa im predné dvere nepodarilo otvoriť. Jeho sestra bola skrátka taká: kým niečo urobila, vždy si to premyslela. On bol úplne iný. Najprv konal, až potom sa sám seba spýtal, či otom vôbec premýšľal.


  Keď sa priblížili krohu domu, pritisli sa kfasáde anaplno sa do nich oprel nápor vetra, ktorý ich takmer prevrátil. Finn práve včas chytil sestru za ruku. Prikrčili sa, voľnou rukou si pridržiavali kapucne na čele apomaly sa posúvali vpred, kým sa prebojovali na ulicu. Zadychčané dvojčatá sa krčili všuštiacom živom plote. Vietor im zúrivo fučal nad hlavami. Žeby preto, lebo sa pred ním skrývali? Alebo preto, lebo sa mu odvážili postaviť zoči-voči?


  „Čo teraz?“ spýtala sa Nola sústami pri Finnovom uchu.


  Finn sa zadíval na ulicu. Priestor pred sebou takmer nespoznával. Pomyslel na usilovných umývačov áut apostrekovačov trávnikov, ktorých každý deň míňal cestou do školy. Teraz tu bol iba on aNola. Astromy, ktoré sa triasli aohýbali. Vzduch bol presýtený neznámymi vôňami azvukmi. Všetko, čo nebolo pripevnené, by márne hľadali na zvyčajnom mieste. Ležadlá akanvice, ozdobné zvieratá, kempingové stoličky, odpadkové koše či zabudnuté vankúše zverandy boli porozhadzované avietor ich hnal po záhradách apo ulici.


  Všetky domy aokná boli tmavé. Za oknami žili ľudia, ktorých Finn poznal. Ľudia, ktorých stretával takmer každý deň. Bol si istý, že všetkých prebudilo hromobitie ateraz ležia pod prikrývkami ačakajú, kým sa tá katastrofa skončí. Čakajú, kým svitne nový deň, aby mohli umyť autá avyfúkať opadané lístie ztrávnikov.


  Čakajú, kým opäť budú mať signál aaplikácia Pozor, počasie! im povie, čo si majú obliecť, avysvetlí im, čo sa vlastne udialo.


  On sNolou však boli vonku. To bolo skutočné. Vzrušujúco skutočné. Čierna obloha sa nad nimi vzdúvala azmietala.


  „Poďme do parku,“ povedal jej do ucha.


  Nola naňho vypleštila oči. „Prečo?“


  Hoci by to nikdy nebol priznal, mal trochu strach. Zároveň ho táto divoká noc neodolateľne priťahovala. Rád by videl veľké stromy vparku. Nemienil sa pozerať na domy aľudí, ktorí sa boja. Chcel zistiť, ako vyzerá mesto, keď sa nikto nedíva. Túžil byť uprostred búrky.


  „Neviem,“ odpovedal. „Pre toto všetko.“


  Nola pokrčila plecami. „Fajn. Pre všetko je podľa mňa dobrá odpoveď.“


  Finn vedel, že jeho sestra by sa poriadne naštvala, keby sa ju pokúsil viesť. Najmä ak otom najprv poriadne nepopremýšľal alen sa niekam rozbehol. Nola sa narodila pred dvanástimi rokmi presne otri minúty skôr než on arada mu vyhadzovala na oči, že je staršia. Často sa však rovnako ochotne pridala, ak mal nejaký nápad.


  Vydali sa do parku. Zjednej strany ich chránil živý plot, ale cestou sa museli vyhýbať kotúľajúcim sa odpadkovým košom. Raz knim priletel aj odtrhnutý slnečník adostal sa tak blízko, že ich skoro prebodol.


  Zadychčaní bežali ďalej, niekedy svetrom, inokedy proti nemu. Poryvy víchra neutíchali aNole viali do tváre ryšavé vlasy. Finn to mal skrátkymi, strapatými vlasmi jednoduchšie, hoci musel žmurkať, lebo vietor mu do očí nafúkal prach.


  Napriek všetkému sa cítil úžasne.


  „Elektrina naozaj vypadla vcelom meste,“ zakričala Nola aukázala na zhasnuté pouličné lampy. Aj vokolitých domoch bolo všetko tmavé adokonca iveľké obrazovky na križovatke boli zhasnuté.


  Finn sa otočil chrbtom kvetru, aby mohol vytiahnuť mobil apozrieť sa naň. „Nefunguje. Telefónna sieť spadla.“


  Vymenili si pohľady. Ak nefungovala telefónna sieť, potom nefungovala ani TuSom, aplikácia vmobilných telefónoch, ktorá rodičom stále ukazovala, kde sa nachádzajú ich deti.


  „Páni! Akoby niekto zastavil čas,“ povedala Nola pomaly.


  „Amy sme boli neviditeľní!“ zvolal Finn.


  Nakoniec prebehli cez kovanú klenutú bránu parku. Bol veľmi pekne upravený adennodenne udržiavaný. Teraz však zkrásneho poriadku nezostalo nič. Chodníky pokrývali listy akonáre, ktoré boli roztrúsené po trávniku aj vkvetinových záhonoch. Vrcholce vysokých starých bukov adubov tancovali vbúrke avydávali rozhorčené stony. Čierna obloha nad nimi dunela. Zmrakov sa vyrútil jasný blesk, rozštiepil sa avytvoril niekoľko žiarivých ramien.


  „Myslím, že ochvíľu budeme mať problém!“ skríkla Nola. Začala nahlas počítať: „Jeden, dva, tr...“


  Ešte ani nedopovedala poslednú číslicu, keď sa priamo nad ich hlavami ozval rachot.


  „Je nad nami!“


  Zmrakov sa spustil príval dažďa. Vzlomku sekundy boli do nitky premočení astudená voda im stekala od krku až do topánok.


  „Musíme nájsť úkryt!“ zakričala Nola.


  „Nie pod stromami,“ spomenul si Finn.


  Ruka vruke bežali ašmýkali sa po zablatenej tráve, kým nedobehli ku kamennému altánku.


  Schúlili sa spolu kjednému zo stĺpov. Nohavice amikiny mali ľadové achladili ich na pokožke.


  Všade naokolo zúrila búrka.


  „Tak čo, už sa bojíš?“ nadhodila.


  Finn bol rád, že sa na to spýtala. Dookola sa so svojou sestrou dvojčaťom doťahoval ahádal, ale vedel, že keď išlo oniečo dôležité, vždy stála na jeho strane.


  „Nie aj áno. Vposlednom čase mávam zvláštne myšlienky,“ odvetil snezvyčajnou úprimnosťou.


  „Naozaj? Aké?“


  „Nuž, chcem zažiť dobrodružstvo.“


  „To predsa viem.“


  „Nechápeš. Túžim po skutočných dobrodružstvách. Chcem byť na ozajstnej lodi vozajstnej búrke. Nie na hodinách, počas ktorých sedíme vtriede, premietajú nám virtuálnu realitu aani sa nenamočíme. Rád by som zistil, aké je to byť vpúšti bez vody. Chcem liezť po horách anielen vidieť zábery zdronu. Chcem počuť, ako vnoci vamazonskom pralese vrieskajú opice. Chcem cítiť to, čo cítim práve teraz.“


  Nola mlčala. Potom pomaly povedala: „Asi chápem, čo máš na mysli. Ja napríklad nechcem byť iba dievča, ktoré čaká na prvý bozk alebo si vyberá povolanie už všiestej triede. Aj ja túžim loziť po horách. Nechcem dnes vedieť, aký bude zajtrajšok, ale aj tak vždy tušíme, čo bude zajtra apozajtra. No nezaujímajú ma vrieskajúce opice vamazonskom pralese. Radšej by som videla skutočné krokodíly!“


  „Veď tie by ťa mohli zožrať...“


  „Viem, ako ich oklamať.“


  „Ako?“


  „Rozbehnem sa, aak ma budú prenasledovať, budem utekať včoraz menších kruhoch.“


  Finnovi chvíľu trvalo, kým mu došlo, že žartuje. Potom sa rozchichotal. Nola tiež. Nakoniec ich premohol taký záchvat smiechu, že ho nedokázali zastaviť.


  „Dobre,“ zalapal po dychu Finn. „Vydáme sa teda na skutočné dobrodružstvo! Aporušíme nielen malé pravidlá, ale aj veľké.“


  Nola sa naňho pozrela srozžiarenými očami.


  „Sľubuješ?“ vystrela knemu malíček.


  Finn okolo neho obkrútil svoj. „Sľubujem.“


  Uzavreli dohodu.


  Po čiernej oblohe preletel blesk ašľahol priamo do veľkého duba uprostred trávnika. Polovica koruny spadla na zem, zaprašťala avyleteli znej iskry.


  Dvojčatá vyskočili na nohy abežali ako oživot.


  

  



  Koniec ukážky

